CELEX: 32017D0037
Language: et
Date: 2016-10-28 00:00:00
Title: Nõukogu otsus (EL) 2017/37, 28. oktoober 2016, ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) Euroopa Liidu nimel allkirjastamise kohta

14.1.2017   
            
            
               ET
            
            
               Euroopa Liidu Teataja
            
            
               L 11/1
            
         NÕUKOGU OTSUS (EL) 2017/37,
   28. oktoober 2016,
   ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) Euroopa Liidu nimel allkirjastamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2, artiklit 91, artikli 100 lõiget 2, artikli 153 lõiget 2, artikli 192 lõiget 1 ning artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               24. aprillil 2009 volitas nõukogu komisjoni alustama Kanadaga läbirääkimisi laiaulatusliku majandus- ja kaubanduslepingu üle.
            
         
               (2)
            
            
               Läbirääkimised on lõpule viidud ja ühelt poolt Kanada ning teiselt poolt Euroopa Liidu ja selle liikmesriikide vahelisele laiaulatuslikule majandus- ja kaubanduslepingule (CETA) („leping“) tuleks liidu nimel alla kirjutada, tingimusel et viiakse lõpule menetlused, mis on vajalikud selle sõlmimiseks hilisemal kuupäeval.
            
         
               (3)
            
            
               Kooskõlas lepingu artikli 30.6 lõikega 1 ei tohiks lepinguga anda õigusi ega panna kohustusi, millele saab otseselt tugineda liidu või liikmesriikide kohtutes,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse luba kirjutada liidu nimel alla ühelt poolt Kanada ning teiselt poolt Euroopa Liidu ja selle liikmesriikide vahelisele laiaulatuslikule majandus- ja kaubanduslepingule (CETA), eeldusel et nimetatud leping sõlmitakse.
   Lepingu tekst koos ühise tõlgendava vahendi ning seotud avaldustega on lisatud käesolevale otsusele.
   Artikkel 2
   Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
   Artikkel 3
   Käesolev otsus jõustub selle vastuvõtmise päeval.
   
      Brüssel, 28. oktoober 2016
      
         
            Nõukogu nimel
         
         
            eesistuja
         
         M. LAJČÁK